Oleme tänulikud, et usute koos meiega! — Heateo Sihtasutus\nOleme tänulikud, et usute koos meiega!\n21. detsember 2018, Kärt Kaasik\nHeateo 15. aasta on olnud positiivselt pöörane! NULA inkubaatori kolmas hooaeg, koos Mõjufondi käima jooksmise ja Haridusfondi välja kuulutamisega on seadnud lati uuele kõrgusele. Heateo meeskond on vaid veidi üle aasta koos töötanud, aga oleme näidanud, et suudame kiiresti õppida ja koos kiiresti tegutseda.\nEerik Kändleri illustratsioon on inspireeritud Mõjufondi algatustest.\nHeateo Mõjufondi loomisega aasta alguses suutsime teoks teha mõtte, mis oli viimased 10 aastat meie peades mõlkunud ja meie all mõtlen ma Heateo meeskonda alates Arturist ja Margost. Mõtlesime nüüd, et mis oleks kui prooviks tõsta kasvõi 50 000 euro suuruse fondi, sest see on ilmselgelt parem kui mitte midagi. Esimene, kellele ideest rääkisin, oli Jaan Puusaag ja selle vestluse käigus tõstsime eesmärgi kümme korda suuremaks. Kaks aastat hiljem oleme selle peaaegu, et saavutanud!\nHaridusfondini jõudsime läbi vestluste Martin Villigu ja Taavet Hinrikusega. Nende soov haridusse panustada ja luua selleks fond, kasvas ideega välja tulles kuu ajaga ühe nulli võrra suuremaks. Tundub tänaseni uskumatu, et kui aasta tagasi ei tegutsenud Eestis ühtegi erakapitalil põhinevat strateegilise filantroopia fondi, siis nüüd on neid kaks.\nJa kui aasta lõpus rõõmu ja tänu tunda, siis kindlasti mõeldes kõikidele headele inimestele, kes on oma aega ja raha panustanud. Nii algatused NULA inkubaatoris kui mentorid ja pro-bono eksperdid nende ümber, eksperdid meie Mõjufondi kolme algatuse – KIVA, SPIN ning Käpp ja Käsi – selja taga. Meie partnerid Fontesest, kes hoiavad kõikide meie algatuste talentidel kätt pulsil ja meie juristid advokaadibüroodest COBALT, kes on toetanud mõlema fondi sündi oma ekspertiisiga. Ja loomulikult kõik Heateo suurtoetajad: Swedbank, NG Investeeringud, Uuskasutuskeskus, Krimelte ja Fontes. Aitäh, Heateo partnerid Ahti, Armin, Hannes, Indrek, Maarja ja Tiina! Aitäh, Assa Abloy aasta parima fundraising ürituse korraldamise eest! Aitäh, Mari-Liis ja Agu KÜSKist, väga hea koostöö eest! Kõik Mõjufondi toetajad, et te julgesite kampa tulla, Eesti esimese filantroopiafondi sünnile ning Taavet ja Martin, tänu teile, et sündis Haridusfond!


Kommentaarid - Kes otsustab, kas inimese tervis lubab tal veel autot juhtida - Eesti naine\nKes otsustab, kas inimese tervis lubab tal veel autot juhtida - kommentaare 1-2\nSee et veerand hukkunuis olid üle 65 aastased, ei ütle ju midagi. Aga neist, kes roolis olid, targu vaikitakse. Kui palju siis on paljud? Või oli see roolis olijate hulk selline, millest pole mõtet rääkidagi? Ja palju just nende süül neid õnnetusi toimus? Või hakkame keelama üldse vanuritel liiklemise ära? Nii rumalat juttu pole küll vaja ajada.\nPole need vanurid midagi hullem risk kui noored uljaspead. Aga nende tervist ei taha keegi kontrollida. Vastupidi, nemad peavad üldse harvem seda kontrollida laskma ja loadki saavad pikemaks ajaks kui vanurid. Ometi on nendega või õigemini sellega, mis neil kõrvade vahel on, häda missugune.\nSee vanurite jutt on pseudoprobleem. Nende pärast elaksid paljud hukkunud edasi. Aga hea on kellegi kaela kogu see häda veeretada. Ja vanurid kannatavad kõik ära.\nKui inimesel on mõistus peas, siis ta otsustab ise, millal ja mil määral on ta võimeline autot juhtima. Kui mõistust napib, kodanik pole suuteline enda võimekust enesekriitiliselt hindama, siis ta ongi ohtlik. Lolle leidub igas vanusegrupis, seetõttu ma nagu hästi ei saagi aru neist, kes sõeluvad mingi vahemiku välja ja hakkavad siis "põhjapanevaid" postulaate püstitama. Kui veerand ohtlikest on vanurid, siis kolmveerand on ju nooremad, ehk teavitaks keegi hoopis nende võimetusest?:) Ühesõnaga - absurdne.\nIse olen juba sinna vanema poole. Ja TEAN, et kui ma enam ei suuda, siis ma ei hakka silm punnis riskima, saan ka autota hakkama. See aeg võib saabuda 5-10-20 aasta pärast, keegi ei tea ette.\nMinu ohtlikkusest rääkides, siis noorena (ütleme kuni 30) olin ma selgelt ohtlikum juht. Kuigi pole elu jooksul ühtki kõksu teinud, tuli nooruses piiripealseid situatsioone ikka ette, mis oleks asjaolude teistsuguse asetuse korral vabalt ka teisiti võinud lõppeda. See on näitaja, mille paneks väheste kogemuste arvele.\nNüüd enam naljalt ei juhtu, olen õppinud piisavalt ohte ette nägema, tean oma võimekust, sõidan vastavalt ja ohu tekkimisel reageerin juba ENNE kui ohtlik sündmus ise aset leiab. Tähendab, et mu reaktsioon reaalses situatsioonis on kiirem kui verinoorel, kes reageerib alles sündmuse toimumise järel. Kuigi stendi peal reaktsiooniaja mõõtmisel võidab ilmselt noor. Aga see ei loe, loeb see, mis sa selle reaktsooniga peale hakkad, kas teed õigeid liigutusi ohu vältimiseks. Kus annavad eelise jällegi kogemused. Siin on liiklusohutuse mõttes SUUR vahe minu kasuks. Vähemalt hetkel on see veel nii.\nKogemuse ja enese adekvaatse hindamise võimekuse mõõtmiseks pole aparaati leiutatud, seda ei suuda objektiivselt määrata ka ükski arst. Mõõdab nägemist, mõõdab reaktsioonikiirust, mõõdab vererõhku ja paneb su paika. Selge jama, asjad ei ole nii lihtsad. Otsustada saab üksnes inimene ISE kui tal kupli all ei logise. Ja olemegi alguses tagasi.


Lunasta tasuta pilet MicroMillionsile - IntelliPoker\nLunasta tasuta pilet MicroMillionsile\nMicroMillions – võida miljon!\nSuurim madalate panustega pokkerifestival MicroMillions on tagasi ja auhinnafondis on taas ootamas miljonid dollarid. Pokkerikool annab sulle sellest osa saamiseks suurepärase võimaluse!\nJagamisele läheb sadu pileteid MicroMillionsi mängudele, muuhulgas ka põhiturniirile, kus on garanteeritud miljon dollarit. Ootamas on ka erilised School Passi pääsmed!\nKuidas võita tasuta MicroMillionsi pilet?\nPääsme võid võita nii pokkerikooli MicroMillionsi freebuy turniiridelt kui ka meie MicroMillionsi Megafreebuy mängudest.\nPokkerikool – igapäevased MicroMillionsi freebuyd 18. juulist kuni 29. juulini iga päev kell 20:00 EET Üks School Passi pilet 20 MicroMillionsi 3.30 $ piletit\nPokkerikool – igapäevased MicroMillionsi freebuyd 19. juulist kuni 30. juulini iga päev kell 02:00 EET Üks School Passi pilet 10 MicroMillionsi 3.30 $ piletit\nPokkerikool – MicroMillionsi MegaFreebuyd Laupäeviti, 23. ja 30. juulil kell 20:00 EET Üks School Passi pilet 550 MicroMillionsi 22 $ piletit\n*Turniiridel on juurdeostu ja add-on'i võimalus\nIgapäevastel freerollidel osalemiseks vajad School Passi pääset, mille hankimiseks on mitmeid võimalusi. Viie tasuta pileti omanikuks võid saada kasvõi kohe. Klõpsa allpool asuvale nupule ja viis tasuta School Passi piletit ongi sinu.\nMicroMillionsi boonus: kui sa pole varem kontole raha kandnud ning otsustad teha esimese deposiidi enne 30. juulit, anname sulle tasuta lisaks nii viis dollarit kui ka 20 School Passi pääset. Klõpsa allpool asuvale nupule ja kasuta boonust!\nKuid see pole veel kõik! Kui kasutad PokerStarsi TASUTA 30 pakkumist, saad lisaks veel 30 dollarit tasuta mängida! Kasuta kassas esimest deposiiti tehes PokerStarsi deposiidikoodi „THIRTY". Klõpsa allpool asuvale nupule ja aktiveeri boonus!\nKuid ka see pole vee kõik...\nSoovime, et saaksid osaleda nii paljudel turniiridel kui võimalik ja seepärast kogu kontole võimalikult palju School Passi pileteid. Ülejäänud pääsmeid saad kasutada ka School Passi mängudel, mis on kavas iga päev.\nPalju edu! Kohtumiseni MicroMillionsil!


Kverneland 4324 LR - 4328 LT-4332 LT-4332 LR-4336 LT-4336 LR / Muljur-niidukid / Niidukid / Rohusöödamasinad / Kverneland brand Estonia / Home - Kverneland Eesti\nJärelveetav muljurniiduk vasakpoolse tiisli ja sõrm- või valtsmuljuriga.\nSaadaval töölaiustega 2,40, 2,81, 3,16 ja 3,57 meetrit\nJärelveetav muljurniiduk vasakpoolse tiisliga\nTänu varustusele, millesse kuuluvad SemiSwing muljur, väikese hooldusvajadusega lõikelatt, SuperFloat kopeerimissüsteem, BX Auto-Swather vaalukonveier ja FlipOver laialihajutamise süsteem, tulevad Kverneland 4300 seeria niidukid toime ka kõige keerukamates oludes ja seda silmapaistva tootlikkusega.\nTöölaiused 2,40, 2,81, 3,16 või 3,57 meetrit\nSuperFloat kahetoimeline kopeerimissüsteem\nSemisSwing teraspiidega muljur või kummirullidega muljur\nSaadaval koos BX vaalukonveieriga või FlipOver laialihajutamise süsteemiga.\nTöölaius Ketaste arv Muljur Traktori min. võimsus\n4324 LR 2.40m 6 Valtsmuljur 44/60 kW/hj\n4328 LT 2.81m 7 SemiSwing teraspiid 50/70 kW/hj\n4332 LT 3.16m 8 SemiSwing teraspiid 60/80 kW/hj\n4332 LR 3.16m 8 Valtsmuljur 60/80 kW/hj\n4336 LT 3.57m 9 SemiSwing teraspiid 66/90 kW/hj\n4336 LR 3.57m 9 Valtsmuljur 66/90 kW/hj\nSemiSwing teraspiidega muljur\nV-kujuliste rullidega muljur\nKverneland 4300 paistab silma oma patenteeritud Kverneland „SuperFloat“ kopeerimise ja vedrustuse süsteemi poolest.\nLõikelatt ja muljurseade on pearaami külge kinnitatud kahe suure reguleeritava vedru abil, mis võimaldavad maapinna head kopeerimist. Lisaks sellele on lõikelatil veel oma kinnitusmehhanism, mis hoolitseb täpse lõikekõrguse eest.\nKverneland 4300 seeria niidukid saab varustada mitmekülgse Kverneland BX Auto-Swather vaalukonveieriga, et paigutada kaks vaalu kokku.\nSel viisil saab moodustada suuri vaale suurtele silohekselditele või pressidele, et kiirendada saagikoristust.\nTöö ajal saab vaalukonveierit traktori kabiinist üles tõsta või alla lasta. See võimaldab paindlikult sobituda erinevatele oludele ilma aega raiskamata.\nLisana on Kverneland muljurniidukeid võimalik varustada vaaluhajutusseadmega. Sel viisil on võimalik rohi niita ja hajutada ühe töökäiguga, säästes aega ja vähemalt ühe kaarutamise.\nKverneland FlipOver hajutuslabad paiknevad lõikeseadmest kaugemal kui tavalistel niidukitel.\nSeda tänu sellele, et töö ajal paikneb hajutusplaat niiduki tagaosas. Suurem muljuri rootori ja hajutusseadme vahe kindlustab ühtlasema hajutuse kogu töölaiuses. Ühtlasem hajutamine kindlustab parema kuivamise.\nSemiSwing muljumise süsteem kombineerib endas jäikadelt piidelt tuntud agressiivse muljumise ja vabalt liikuvatelt piidelt tuntud piide enda kaitse.\nNormaalses tööolukorras töötavad SemiSwing piid jäikade piidena efektiivseks muljumiseks, kuid kui pii puutub kokku takistusega, mis ületab jõu 22 kg, pöördub pii tagasi ja jätab võõrkeha jaoks 103 mm ruumi masinast läbipääsemiseks.\nMuljuri pii on konstrueeritud nihutatud raskuskeskmega. Tulemuseks on olukord, kus rohu muljumise ajal seisab pii paigal, tagades maksimaalse muljumise ja kuna liikumist ei toimu, siis on ka kulumine liigendites minimaalne.\nSemiSwing piide nurk ja asend on sellised, mis kindlustavad parima rohu transportimise. Kuna materjal liigub muljurist kiiresti läbi, väheneb ummistuste oht ja paraneb muljumisplaadi tööefektiivsus.\nKverneland valtsmuljur kujutab endast täislaiuses v-kujulisi rulle, mis haaravad õrnad kultuurid, nagu lutsern, lõikelatilt ja muljuvad seda mõõdukalt, vähendades lehtede kadu miinimumini.\nRullide konstruktsioon kindlustab ühtlase ja õhulise vaalu moodustamise.\nMuljumise intensiivsust saab muuta tööriistu kasutamata, muutes ülemise ja alumise rulli vahelist survet.


Ettevalmistus Sünnituseks | Kliinik Elite\nEmotsioonid ja kooselu\nKõhuhingamine või sügav aeglane hingamine\nEsimesed märgid sünnitusest:\n“Üle aja” kantud rasedus\nPaar nõuannet, kuidas ise sünnitust esile kutsuda\nHaiglasse minek ja sünnitus\nRaseduse esimesel perioodil võib tulevast ema kohati mõjutada hirm tuleviku pärast ja võib-olla tekib koguni kerge masendus. Enamasti on aga tulevane ema rõõmus ja elevil ning käib ringi uneledes. Mõnikord võid ka lihtsalt istuda ja vaadata oma paisunud kõhtu ning tunda, kuidas laps kasvab. Sinu keha teeb su õnnelikuks ning tõstab enesehinnangut. Hiljem, raseduse viimastel kuudel võid iseendale tunduda tohutu suure, ebamugavaja deformeerununa. Sellistel tunnetel ei tohiks siiski lubada oma tuju rikkuda. Samuti ei tasu loobuda oma välimuse eest hoolitsemisest. Enamus inimesi leiab siiski, et rasedad naised on ilusad, sest ootusrõõm paneb särama. Raseduse lõpupoole võid sa vahel taas rahutust tunda. Muretsed, kas kõik on ikka korras ja milline saab olema tulevik. Räägi oma mõtetest, muredest ja tunnetest lähedastega. Kasuta ka ämmaemanda abi, sest temal on palju kogemusi. Tõsi, teiste elukogemuste rakendamine oma probleemide lahendamiseks võib tunduda keeruline. Ometi on sellest abi, kui te mõlemad püüate oma tunded sõnadesse panna.\nIsaks olemine on uus ja raske ülesanne. Mees ju ei tunne oma kehas loodet ja mõned isad muutuvad seepärast ema peale armukadedaks. Aga kui sa ei jäta ennast rasedusest ja sünnitusest kõrvale, suudad imikuga luua hea, väga erilise ning lähedase suhte. Tõenäoliselt mõtled toimuvatest muutustest, sest seni olete olnud ju paar, aga nüüd saavad teist lapsevanemad. Ilmselt juba teate, milline tulevane elu olla ei tohiks. Kogemus sellest tuleb sõprade vaatamisest, kellest said vanemad ning kelle kogu elu hakkas keerlema lapse ümber. Räägi oma ootustest ja tunnetest tuleviku osas. Tuleta endale meelde, et lapsevanemaks saamine on aeglane küpsemisprotsess.\nOma vajaduste väljendamine on esimene samm teel hea ja ilusa kooselu poole. Püüdke teineteisele siiralt rääkida, miks te hetkel tahate või ei taha seksida. See võtab aega, seega harjutage! Mõlemad, nii ema kui isa võivad märgata, et raseduse jooksul suguiha tugevus muutub. Tihti tunneb rase alguses iiveldust ja väsimust. Sageli on füüsiline lähedus, õrnus ja kallistamine palju tähtsamad kui seksuaalvahekord. Sinu abikaasa või sõber peaks ka veidi ettevaatlikum olema. Kindlasti tuleks sellest omavahel rääkida. Mõned naised näiteks tunnevad end atraktiivsemana paisuvate rindade, juba väljapaistva raseduse ja kõhus kasvava loote tõttu. Tõepoolest -see võlub paljusid mehi. Teised seevastu ei tunne ennast üldse seksuaalselt ahvatlevana, kuid need tunded võivad raseduse ajal tihti muutuda. Enamusel naistel suureneb suguiha raseduse keskel, kuid lõpupoole hakkab suurkõht paljusid naisi koormama ning seksuaalvahekord võib vaatamata valitud poosile raskeks osutuda. Võib-olla annavad raamatus olevad illustratsioonid uusi ideidja inspiratsiooni. Ära karda seksuaalvahekorra ajal lootele haiget teha. Kui rasedus kulgeb normaalselt, ei juhtu lootega midagi halba. Loode on ju looteveega ümbritsetud ja emakas hästi kaitstud. Siiski võib paisunud koht sind segada ja kasvades veelgi ruumi võtta. Tihti on rasedal selili ebamugav lamada, sest emakas surub suurtele, kõhust südamesse suunduvatele veresoontele. Seega tasub raseduse ajal sobilikud poosid valida. Kui sul on suguakti ajal valus või tekib pärast seksuaalvahekorda ja orgasmi veritsus, pead ühendust võtma oma arstiga. Kui oled ka varem rase olnud ja enneaegselt sünnitanud, pead vältima seksuaalvahekorda raseduse sel perioodil, mil enneaegne sünnitus aset leidis. Aruta seda oma ämmaemandavõi arstiga. Mõnikord muutub emakas pärast orgasmi kõvaks ja esineb rohkem Braxton Hicks’i kokkutõmbeid, kuid seda võib pidada normaalseks.\nTänapäeval ei ole paljud inimesed harjunud olema rasedate ja sünnitavate naiste läheduses ning ei oska beebit toita. Seepärast tasub käia peredele mõeldud ettevalmistustundides. Haiglate sünnitusosakondade või naistenõuandlate kaudu pakutakse tasuta sünnituseelseidkursusi, kus kohtutakse ka teiste beebiootel peredega. Oma kogemuste jagamineteiste samas seisundis inimestega on enamasti kasulik ja meeldiv. Kursustel jagavad oma teadmisi ämmaemandad ja vahel ka füsioterapeut. Õpetatakse sünnitusel toimuvat, eneseabistamise võtteid ning vastsündinu eest hoolitsemist. Viimastel aastatel korraldavad väga põhjalikke tasulisi kursusi peredele ka erafirmad ning mittetulundusühingud. Pakutakse erinevaid loenguid, vestlusi, filme, treeninguid, kus saab harjutada massaaži, lõdvestumis- ja hingamisharjutusining erinevaid sünnitusasendeid nii saalis kui ka vees. Perekooli tundides õpitakse oma keha vormis hoidma, treenima ning raseduse ja sünnituse ajal õigesti kasutama. Sel viisil saab vältida erinevaid raseduse ja sünnitusega kaasnevaid probleeme ning lisaks saadakse palju informatsiooni sünnituse kohta. Pakutavad kursused erinevad nii toimumise aja, kestuse kui ka loenguteemade poolest. Ka isa või mõni teine lähedane tugiisik on oodatud perekooli tundidesse.Kui sul on võimalus harjutada sünnitustehnikaid koos isaga, võib see hästi naljakasja samas ka kasulik olla – nii saadakse ühine sünnitamiskogemus juba ammu ennetähtsat päeva. Seega tuleks juba raseduse alguses selgitada välja oma võimalused erinevatel kursustel käimiseks ning uurida, mida erinevad individuaalsed pakkumised hõlmavad ja millal tunnid toimuvad. Enamasti teab ämmaemand, milliseid kursusi korraldatakse nii meditsiiniasutuses kui ka väljaspool seda. Paljud kursused on mõeldud raseduse hilisema perioodi jaoks peamiselt seetõttu,et sünnitusviise saaks harjutada võimalikult enne sünnitust. Siiski tuleb kasuks oma keha treenimine juba raseduse varajases staadiumis, sest lihaste tugevdamine ja sünnitamiseks vormi saavutamine võtab aega. Mida paremas vormis oled, seda paremini suudavad lihased loote järjest suureneva kaaluga toime tulla. Hea füüsiline vorm väldib ka selja ja jalgade ülekoormust. Niisiis hoiad ära, või vähendad nimmevalu, jalakrampe ja lampjalgsuse tekkimist raseduse ajal. Sünnituseelsetes tundides räägitakse ka sünnitusvalude vähendamise võimalustest näiteks hingamis- ja lõdvestumistehnikate abil. Naistele antakse nõuandeid, milline on õige kehaasend tuhude korral. Samuti saab teada, kuidas su keha erinevates pressimisasendites toimib. Isa või keegi teine, kelle oled valinud oma sünnitusel osalema, saab teada,kuidas ta saab su valu kõige paremini leevendada ning kuidas teha lõdvestavatmassaaži. Lisaks kogemuste vahetamisele teiste rasedatega ja nendega, kes on juba varem sünnitanud, on sul ka võimalus saada teada kõige uuemaid fakte rasedusest, sünnitusest, imetamisest või ka perekonnaks saamisest. Paljud sünnituseelsetes tundides käinud naised vahetavad omavahel aadresse-telefone ning kohtuvad taas juba pärast sünnitust. Viimastel aastatel on hakanud levima ka vees toimuvaks sünnituseks ettevalmistumisetreeningud. Sellise tunni eeliseks on muuhulgas ka tõsiasi, et raseda keha kaotab vees oma kaalu ning naine võib seega palju vabamalt liikuda, koormamata seejuures oma selga või vaagnat. Treeningud vees on hea mõte ka siis, kui planeerite vesisünnitust. Küsi ämmaemandalt, kas sinu elukohas on selline võimalus olemas. Juhul, kui sinu elukohas pole võimalik treeningutel osaleda, võid hankida informatsiooni muul viisil -raamatud, ajakirjad, internet, videod. Tutvumiseks, lugemiseks sobib ka Ämmaemandate Ühingu internetilehekülg http://www.perekool.ee/ , mis ongi mõeldud beebit ootavatele peredele.\nÜldiselt mõjub sügav hingamine lõdvestavalt. Kui tahad sünnituseks harjutada hingamist, võib järgmisest kirjeldusest kasu olla, kuigi tänapäeval leiab iga naine sünnitamiseks oma hingamistehnika. Proovi hingata lõdvestunult ja loomulikult. Hingamisrütm on individuaalne ja sa tunned, kui oled oma õige rütmi leidnud. Harjuta näiteks iga erinevat hingamistehnikat umbes 60 sekundit – ligikaudu nii kaua kestab sünnituse ajal emaka kokkutõmme. Siis on sünnituse ajal lihtsam korralikult hingata ja see võib valusid leevendada.\nKõhuhingamine või sügav aeglanehingamine\nSügav aeglane hingamine on sünnituse esimestest hetkedest alates hea senikaua, kuni sa end niimoodi hingates mugavalt tunned. Sügav ehk kõhuhingamine on siis õige, kui oma kätt kõhule pannes seda tunned. Seda võib harjutada nii külili lamades, seistes kui istudes. Harjutust tehes hinga läbi nina sisse ja läbi suu välja. Nii väldid kurgu kuivamist. Tunned, kuidas su keha lõdvestub üha enam, mida kauem sa niimoodi hingad.\nSünnituse esimese ja teise etapi vahelisel ajal võib tekkida tugev sisemine vajadus pressida, kuigi emakakael ei ole veel täielikult avanenud. Ämmaemand aitab sünnitajal oodata, kuni pressimine on soovitav. Liiga varastepresside vastu aitab ka lõõtsutamine. Võib-olla oled lõõtsutamise kohta mitmeid naljakaid lugusid kuulnud, kuid nüüd võib sellest kasu olla. Lõõtsutades hingad väga pinnapealselt ja liigub ainult rinnakorvi ülemine osa. Kui tunned taas vajadust pressida, lõõtsuta, hinga tugevaltvälja ja sisse ning siis lõõtsuta otsekohe uuesti. Samamoodi kasuta lõõtsutamist sünnituse teise etapi lõpus. Sellel ajal ei soovita ämmaemand pressida vältimaks nii palju kui võimalik rebendite tekkimist. Harjuta koos oma partneriga lõõtsutamist kodus enne lapse sündi.\nLõdvestuda saab mitmel viisil ja seda võib õpetada sulle ämmaemand perekooli tundides.\nRasedana on enamasti kõige mugavam lõdvestuda küljeliasendis. Heida külili ja jälgi, et ülakeha toetuks vastu voodit või muud pinda. Kui soovid, võib allapoole jääva käe panna selja taha ning ülemise käe kõverdada. Siruta allpool olev jalg peaaegu sirgeks ning kõverda põlvest ülemist jalga, mis võibolla toetatud suurele padjale. Selles asendis on kogu keha lõdvestunud ja hea, kerge hingata. Lõdvestusharjutused õpetavad sind oma lihaseid kontrollima ja pärast mõningat harjutamist suudad täielikult lõdvestuda. Püüa märgata vahet pingul lihasteja lõdvestumise vahel. Seda saab õppida, pingutades esmalt ühte lihasegruppija tunnetades selle pinget ning lastes siis lihased jälle võimalikult lõdvaks. Proovi harjutada eraldi iga lihasegrupi lõdvestamist. Sel viisil tegeled oma jalalihaste, kaelihaste, õlalihaste ja näolihastega. Kui oled kogu oma kehalõdvestanud, proovi seda veelgi jätkata. Pane tähele, kuidas su keha järjest raskemaks muutub. Olles seejuures teadlik ka emaka funktsioneerimisest, aitavad hingamis- ja lõdvestusharjutused muuta sünnitust kergemaks nii sinu kui ka lapse jaoks.\nKindlasti mõtled palju eelseisvast sünnitusest. Kindlasti olednii pereliikmetelt kui ka sõpradelt kuulnud mitmeid lugusid sellest, kuidasnende lapsed sündisid.Lapsesaamine on suur sündmus ja raske töö. Selle käigus ilmnevad tunded ja emotsioonid,mille olemasolusse sa isegi ei uskunud. Mitte ükski sünnitus ei sarnane täpseltteisega. Kõige tähtsam on kuulata iseennast ja tunnetada, mis on sinu jaoksõige. Ole sina ise!Sul on õigus tahta, et kõik toimuks sinu soove arvestades.\n1. Nädalate ja kuude jooksul tihenevad nn. Braxton Hicks’i kokkutõmbed.2. Loode vajub allapoole. Esmasünnitajate puhul fikseerub loote pea umbes3 nädalat enne eeldatavat sünnitusaega. Korduvsünnitajate puhul toimub see hiljem või alles vahetult enne sünnitust.3. Umbes 1-2 nädalat enne sünnitust võib juba eralduda limakork, kuigi see võib toimuda ka alles 1-2 päeva enne sünnitust.4. Paar päeva enne sünnitust tekib verine eritis tupest.5. Tekivad regulaarsed emaka kokkutõmbed ehk tuhud, mis järk-järgult tugevnevad ja pikenevad ning nende sagedus aina suureneb.6. Puhkevad looteveed.\nIgal juhul võta ühendust oma ämmaemandaga kui:1. tunned järjest tugevnevaid tuhusid;2. puhkevad looteveed;3. sul on märgatav veritsus (rohkem kui kaks peotäit värsket verd).Lepi oma ämmaemandaga kokku, millal saabud haiglasse või millal tema sinu juurdetuleb.\nEsmasünnitajal kestab normaalne sünnitus keskmiselt 15 tundialates esimestest tuhudest ja lootevete puhkemisest kuni imiku sündimiseni.\nVahel algab sünnitus lootevete puhkemisega ka enne tuhude algust. Kui rasedal palavikku ei tõuse ja laps tunneb end hästi, oodatakse enamastituhude spontaanne algus ära. Lootevesi on tavaliselt läbipaistev vedelik. Vahel hakkab vedelikku nirisema kõigepealt vähehaaval. Seega võib esialgu olla raske kindlaks teha, kas on tõepoolest puhkenud looteveed või on tegemist lihtsalt uriini, vooluse või limakorgi eritumisega.Vahel puhkevad aga looteveed hooga. Igal juhul, kui looteveed puhkevad, pead oma sünnitushaiglaga ühendust võtma. Raseduse viimaste kontrollvisiitide ajal õpetab ämmaemand, mida teha, kui looteveed puhkevad. Eriti ettevaatlik tuleb olla, kui loote pea ei ole korralikult vaagna sissepääsu laskunud või kui loode asub tuharad allapoole. Väga harvadel juhtudel võib koos lootevetega läbi emakakaela tulla ka nabanöör. Sel juhul tuleb kohe pikali heita. Vältimaks loote kahjustusi, transporditakse sind sel juhul sünnitushaiglasse lamamisasendis.\nSul võivad tuhud ka liiga vara hakata. Kui see juhtub rohkem kui kolm nädalat enne arvatavat sünnituse aega öeldakse, et laps on enneaegne. Tihti kaalub selline vastsündinu alla 2500 grammi. Lapsele ei pruugi enneaegne sündimine tingimata suurt ohtu kujutada. Siiski võib kohanemine välismaailmaga olla vastsündinule seda raskem, mida enneaegsem ta on (vaata ka lk. 87). Kui tuhud algavad või kui looteveed puhkevad enneaegselt, enne 37. rasedusnädalat, pead kohe haiglasse suunduma.\nMõnes peres kulgeb sünnitus väga kiirelt. Tasub oma emalt küsida,kuidas tema sünnitas, sest ema ja tütar on selles osas enamasti sarnased. Juhtub väga harva, et esmasünnitaja ei jõua sünnituskohta enne lapse sündimist. Kui esimene sünnitus oli kiire, siis järgmine on tõenäoliselt veelgi kiirem. Kui arvad, et hakkad sünnitama, võid kiiresti haiglasse minna või kahtluse korral ühendust võtta selle haigla ämmaemandatega, kus kavatsed sünnitada.\nPaar viimast raseduskuud võivad tunduda väga pikad ja rasedakannatus pannakse tõsiselt proovile. Samuti on üsna loomulik tunda veidi pettumust, kui sünnitus ei alga oodatud päeval. Kui kannatamatud pereliikmed ja sõbrad helistavad iga päev ainult selleks, et kuulda, kas laps on juba sündinud ning teid kurvastab, et nad ei oska millestki muust rääkida, siis paluge neil mitte helistada. Öelge neile, et helistate neile ise siis, kui sünnitus on möödas!\nPaar nõuannet, kuidas ise sünnitustesile kutsuda:\nKui sünnituse aeg on juba üle, teostab ämmaemand või arst sinu läbivaatusi sagedamini – tavaliselt kaks korda nädalas, kontrollides erinevate uuringutega, et lootega kõik korras oleks. Kui sünnitus kahe nädala jooksul siiski ei alga, suunatakse sind naistearsti jälgimisele. Paljud rasedad on kogu raseduse aja olnudki naistearsti järelevalve all.\nKui sünnitus tuleb esile kutsuda, sõltub valitud meetod kohast, kus sa sünnitada kavatsed, ja sellest, kui palju on emakakael induktsiooni ajaksavanenud. On kolm kõige levinumat meetodit:1. Tuppe viiakse hormoongeeli või -tampoon. Kasutatakse hormooni nimegaprostaglandiin, mis pehmendab emakakaela ja kutsub esile sünnituse. Kui esimeselkorral tulemust ei saada, võidakse seda võtet korrata.2. Pannakse hormooniga tilguti.3. Lootekestade avamine. Lootekestad avatakse, et lootevedelik saaksvälja voolata. See vastab nende iseeneslikule rebenemisele. Tihti järgneb sellelemeetodile hormooniga tilguti ( oksütotsiin), mis stimuleerib tuhusid.\nMida tuleks sünnitushaiglasse kaasa võtta?\nMõttekas on juba varem kokku pakkida asjad, mida sul sünnitushaiglasvaja läheb. Hügieenitarvete kotis olgu näiteks seep, hambahari ja -pasta ning muud asjad, mis tuleb endal kaasa võtta. Ära unusta ka telefonikaarti. Võib-olla tahaksid endale kaasa võtta mõned riided, näiteks praktilise pluusi, mida on imetamiseks kerge lahti nööpida või isikliku hommikumantli. Kindlasti on vaja vahetusjalatseid, mitu komplekti vahetuspesu ja suuremaid hügieenisidemeid. Sünnitama minnes võta alati kaasa ka pass, raseda kaart ja haigekassa kaart. Küsi oma ämmaemandalt, mida veel võiks vaja minna. Võta kaasa kõik, mis aitabsul end sünnitusel mugavalt tunda ja lõõgastuda – näiteks hea muusika kuulamiseks, kui sünnitusmajas on selleks võimalus. Samuti pane valmis kott asjadega, mida vajab vastsündinu haiglast kojuminekuks. Selles olgu mähkmed (kõige väiksem suurus), jakk, püksid, müts ja väike tekk. Sõltuvalt aastaajast võid vajada veel kampsunit, sokke, teist sooja mütsi ja magamiskotti (või kombinesooni) või teist tekki. Kui elad lähedal, võib elukaaslane koti hiljem järele tuua – seda ei lähe vaja kohe sünnitusel.\nSünnitusmajas teatad, millise arsti juures hakkad oma lapsega edaspidi käima. Sinu elukohajärgsesse lastepolikliinikusse teatatakse lapsesünnist haiglast lahkumisel. Kui oled perearsti piirkonnas, siis tõenaoliselt on ta teie oodatavast perekonna suurenemisest juba enne teadlik. Lapse sünd tuleb registreerida kohalikus perekonnaseisuametis või vallavalitsusesühe kuu jooksul. Eelnevalt peate valima ka lapsele nime. Registreerimiseks ja nime panekuks saate haiglast sünnitõendi ning kaasa peate võtma ka enda ja abikaasa passid ning abielutunnistuse.\nSünnitushaiglasse võid minna oma autoga, kui on keegi, kes on valmis juhtima või viib sind kiirabi. Saabudes võtab sind tavaliselt vastu ämmaemand. Igal haiglal on oma tavad! Sinult küsitakse, millal tuhud algasid, kas looteveed on puhkenud ja kas on esinenud veritsemist. Kontrollitakse pulssi, temperatuuri ja vererõhku ning tehakse uriini analüüs määramaks, kas selles leidub valku ja suhkrut. Ämmaemand uurib, kui palju on emakakael avanenud. Ta kontrollib ka loote seisundit, asendit, kuulab südant ning paneb kirja tuhude tugevuse ja nende sageduse. Ämmaemand teeb kindlaks, kui kaugel sünnitustegevus on. Vahel teeb esimese läbivaatuse naistearst ning hiljem jälgib sind juba ämmaemand. Kui kõik on korras, antakse sulle süüa ja juua. Kui sul on isu, siis portsjonputru või midagi muud sellesarnast on heaks “kütuseks”. Nälg toob kaasa viletsad tuhud, toit aga annab neile jõudu. Ise võid kaasa võtta tooreid või kuivatatud puuvilju, mahla, sest haigla ei võimalda neid alati piisavalt.\nKui sul on mingeid ootusi või kui oled sünnituse ajaks teinuds oovide nimekirja, peaksid seda ämmaemandaga kohe arutama juhul, kui sa ei oleseda juba mõne varasema visiidi käigus teinud. Võib-olla tahad sa sünnituse ajal liikuda ja kasutada abivahendeid nagu järi, padjad? Käia vannis või duši all? Leevendada mingil muul viisil valusid? Soovid, et isa lõikaks läbi nabanööri? Tahad, et imik jääks sinu juurde või et kaalumise/mõõtmisega ei kiirustataks? Hangi sellekohast informatsiooni erinevatest allikatest, näiteks raamatutest või sõpradelt, perekooli tundides või ämmaemandalt. Hea, kui naisel on ootused ja soovid, kuid tähtis on ka valmisolek mõnest neist olude sunnil loobuda. Kui pärast sünnitust leiad, et su soove ei täidetud, räägi ämmaemandaga ja palu temal selgitada, miks see ei osutunud võimalikuks. Sünnituse ajal kontrollitakse loote südamelööke stetoskoobi või KTG abil (vaata lk. 19). Ämmaemand on sinu juures peaaegu kogu sünnituse aja, toetades ja juhendades. Sünnituse viimases järgus on ämmaemand kogu aeg sinuga koos.


Lukas: homoõpikute teema polnud valimiskampaania - DELFI\nHaridusminister Tõnis Lukase kinnitusel ei olnud tema eilne arutelu nn homoõpikute teemal kindlasti valimiskampaania algus ja polnud mõeldud häälte püüdmiseks.\nMinistrile sellel teemal keegi küsimust ei esitanud ja ta tõstatas teema ise üles. Täna ütles Lukas Kuku raadiole, et valitsuse pressikonverentsidel ikka laiendatakse arutelusid ja käsitletakse ajakirjanduses ilmunud teemasid. Lukas väitis, et rääkis erinevate riikide haridusmaastikul toimuvast, nii tuli jutuks ka Holland ja uued õpikud.\nLukas ütles intervjuus: “Lõpuks ei öelnud ma midagi rohkemat kui seda, et päris homoabielude propagandat Eesti kooliõpikutes ei ole plaanis tegema hakata. Propagandat, pealesurumist ei soovi meie ühiskonnas keegi. Küsimus ei ole selles, et ma oleks võtnud mingi seisukoha natukene tavaperekondadest teistlaadi elavate inimeste suhtes, vaid andsin kaunis mõõduka ja minu meelest meie ühiskonnas ja selle haridussüsteemis peegelduva seisukoha ja lõpuks haridusminister peab ju kasvatuslikes küsimustes seisukohti võtma. “\nKüsimusele, kas olete homode ja homoabielude vastu, vastas Lukas: “Homoabielude sellise tavaabieludega võrreldava või sarnase vormistamise vastu olen ma küll. Aga see, kuidas keegi ja kellega ta elab, see on tema enda asi. Siin olen ma kaunis tolerantne. Kui ka homod ei arva, et igal pool peaks nende teemasid käsitlema ja kogu maailm peaks nende suhte ümber pöörlama ja ei oleks pealetükkivad, siis seda teemad oleks ka vähem avalikkuse ees.”\nMinister Lukas ütles eile valitsuse pressikonverentsil: “Siis ilmus uudis, et Hollandis on hakatud õppematerjalides propageerima homoabielusid ja on tekkinud siin juba küsimus, et kuidas siis meil saab? Mina arvan, et vana maailma väljasuremise strateegiaid Eesti ühiskond päris üle võtma ei peaks ja niisugust õppematerjali ei tule ja meie kool ei vaja. Kuigi, jah, see ei välista, et ka lähiajal ilmub meil mõni tark, kes nõuab, et Luts aetaks hauast ülesse ja kästakse tal ümber kirjutada „Kevad“ nii, et Arno osa aega vähemalt Teelega käimise asemel käiks ka näiteks Kiirega.”


Tõrma Kõrgemäe hiilgus ja viletsus - Paberleht - Tasuline - Virumaa Teataja\nTõrma Kõrgemäe hiilgus ja viletsus\n15. veebruar 2018, 0:15\nViimane suurem suusahüppevõistlus peeti Kõrgemäel 2009. aasta märtsis.\n1928. aastal olid Viljandi suusaaktivistid rajanud esimese lumest trampliini, kuid Eesti esimene püsiv suusahüppemägi rajati Tõrmasse 1929. aasta alguses ja seda väsimatu suusaentusiasti Theodor Andressoni eestvõttel. Juba aasta varem oli ta rajanud väikese hüppekantsi Rakverest kuue kilomeetri kaugusele Vinni mägedesse.\nEesti Spordileht kirjutas 1929. aasta 8. veebruaril: “Kolme suusapäeva heitlustele järgnes rahulik lõpp pühapäeval. Nimelt avati esimene Eesti suusahüppemägi. Ajalooline silmapilk oli käes. Esimese hüppe teeb Eesti suusameister Andresson õnnestunult. Temale järgnevad Lille ja Harpe. Imestatakse, et kuidas nad ometi endid surnuks ei kuku. Hulk järgmisi demonstratsioone õnnestuvad samuti. Pikem hüpe oli 10 m.”\nPaar nädalat hiljem toimusid Rakveres üleeestilised suusapäevad, millest võtsid osa ka Soome parimad kahevõistlejad Toivo Nykänen ja Pekka Kuvaja. Võistluste lõpetamiseks korraldati Kõrgemäel taas hüpete demonstratsioon, mida oli kogunenud jälgima üle paari tuhande huvilise. Kohal olid ka filmimehed, et seninägematut vaatepilti jäädvustada. Soomlased näitasid eestlastele loomulikult koha kätte, hüpates märgatavalt kaugemale. Sel korral kahjuks hüpete pikkust ei mõõdetud, kuid Eesti Spordileht kirjutas soomlaste kohta: “Igatahes olid need esimesed suusahüpped Eestis, mis tõeliselt olid seda.”\nSukulendid jõulupärgadesse ja sibullilled pühademeeleolu looma Loe artiklit\nRavi vajav Rakvere haigla Loe artiklit\nProfiratturite karm elu toodi kinolinale Loe artiklit\nKoolide malevõistlustel võitis Rakvere Waldorfi kool Loe artiklit


Autojuht, näita suunda, mitte rusikat | 24tundi\nRSA Kindlustus promob sõbralikumat liikluskultuuri. On see tõesti nende heasüdamlik ja omakasupüüdmatu soov või tahab kindlustus kahjude väljamaksmise pealt raha kokku hoida?\nKampaanias soovitatakse veel teine sõiduk sõbralikult vahele lasta, mitte tema manöövrit vihaselt takistada. See pidavat hea enesetunde tekitama. Eriti hea pole aga tunne, kui hakatakse jõuga end kõrvalritta litsuma. Kohe päris pahuraks teeb see.\nNäiteks Tartus Riia tänaval kaob vahepeal üks sõidurada ära ning enamik kohalikke on sellega väga hästi kursis. Sellest hoolimata hakatakse reastuma allesjäävasse sõiduritta alles viimasel paarikümnel meetril. Ei ole rõõmus ja rõõsa seal sõites neid ülbikuid vahele lasta ja selle peale veel naeratada.\nRSA Kindlustuse reklaami tagamaad panevad tahes tahtmata mõtlema, kes sellest kasu lõikab. Täiesti briljantne on soovitus „Follow the Money” ehk orienteerumine raha lõhna järgi. Isegi kui liiklusõnnetuste arv väheneb, ei kahane ju kohustusliku liikluskindlustuse maksete arv. Mõnevõrra muidugi tõuseb õnnetuse põhjustaja riskikoefitsent. Samal ajal maksavad ülejäänud eestlased rõõmsalt summasid enda kindlustuse kontole edasi. Nende jaoks ei muutu midagi, kui Peeter näitab suunda ja Anne laseb Margusel reastuda. Küll aga võidab kindlustusselts – nemad ei pea Peetri, Anne ja Marguse mõlgitud masinaid üles klopsima.\nOlen pikalt mõelnud, kuidas võib riik muuta autojuhi jaoks kohustuslikuks makse, mille pealt kolmas osapool saab kena kasumit lõigata. Minu loogika kohaselt peaks liikluskindlustuse maksete pealt saadav kasumiprotsent samuti riiklikult määratletud olema. Praeguse süsteemi kohaselt on autojuhile pigem kohustuslik erinevatele kindlustusseltsidele dividende teenida, mitte tagada lihtne kahju hüvitamine õnnetuse korral. Näidakem siis reipamalt suunda, et RSA ei peaks nii palju kahjusid menetlema. Jääb muidu veel aktsionäride jõulupidu pidamata.\nViide kampaaniale: www.rsagroup.ee/hea/


Meite Muhu meistrite mustrid. Uueniidi Anu mustrid | Eesti Rahva Muuseum\nAvalehtPoodTrükisedKäsitöö ja rahvarõivadMeite Muhu meistrite mustrid. Uueniidi Anu mustrid\nImetlusväärne Muhu tikand on tuntud üle Eesti. Selle taga on kolm põlvkonda tikkijaid ja sada aastat kujunemislugu. Sari „Meite Muhu meistrite mustrid” on austusavaldus Muhu mustriloojatele ning annab ühtlasi ilmeka pildi Muhu tikandi mitmekesisusest.\nSelles vihikus on tunnustatud Muhu tikkija ja mustrijoonistaja Anu Kaburi ehk Uueniidi Anu mustrid. Lisaks lilledele on Anu mustritele sattunud ka Muhumaa koduõuede suvehommikute külalisi: linnud-liblikad, sitikad-putukad, kassid-koerad, lambuke, rebane, metsjänesed ja isegi siga.\nRaamatut võivad lapsed, ja miks mitte täiskasvanudki, oma lustiks ka värvida.\nAutor Mustrite, esemete ja jooniste autor: Anu Kabur\nMõõtmed 297 x 210


igapäev – Lehekülg 2 – Kärdi blogi\nHeips! Kui ma “Elu üksikemana” postituses rääkisin kuidas ma kõigega päris hästi hakkama saan, siis mõni asi tegelikult valmistab raskusi ka. Näiteks juuksurisse jõudmine. Ma käisin viimati juuksuris… Ausalt, ei mäleta. Kõvasti enne rasedust. Üle 1.5 aasta on kindlasti sellest möödas. Oma juustele tegin “pai” poevärvidega, kui soovisin värskendust ja käras küll. Juukseotsi piiras muLoe edasi: “Kräsupeast sai ka inimene”\nPosted byKärt E. oktoober 21, 2020 august 7, 2021 Posted inELUSildid:hea diil, igapäev, juuksur, lõikus, saskiaLeave a comment on Kräsupeast sai ka inimene\nUuemad postitused 1 2 3 4 … 7 Vanemad postitused


Tartu Ülikooli Kliinikumi ümbruses muutus parkimiskorraldus\n3. veebruar / 1. veebruarist muutus Tartu Ülikooli Kliinikumi ümberkaudsetel tänavatel parkimiskorraldus. Kahetunnine parkimispiirang hakkab lisaks olemasolevatele tänavatele kehtima ka N. Lunini tänava ja Väike kaare lõikudel. Täiendav peatumise keeld kehtestatakse N. Lunini tänaval lastehaigla kõrval.\nParkimisaja piirang kehtib tööpäeviti kell 8.00–17.00. Sellel ajavahemikul saab oma sõidukit parkimisaja algust tähistades parkida kuni kaks tundi. Piirang ei kehti nädalavahetustel ega riiklikel pühadel.\nSamasugune piirang on seni kehtinud Vambola, Tasuja, Ümera ja Nooruse tänaval ning jääb seal endiselt kehtima.\nMuudatused parkimiskorralduses on seotud linnaliinibussidele ja piirkonna asutusi teenindavale transpordile paremate liiklemisvõimaluste tagamisega ning TÜ Kliinikumi uue parkimismaja valmimisega. Aasta algul avatud parkimismajas on üle 400 parkimiskoha ning sinna oodatakse oma sõidukeid parkima eeskätt kliinikumi töötajaid, et vabastada haigla ümbruses rohkem parkimiskohti haigla külastajatele.\nEsialgu kavandatud parkimispiiranguid Kullerkupu, Tulika, Tulbi ja Ülase tänaval ei kehtestata. Linn jälgib koostöös kohalike elanikega, millist mõju avaldab liikluskorraldusele uus parkimismaja ja kas ning milliseid piiranguid on vaja elamupiirkonnas edaspidi kehtestada.\nTäiendav info linnamajanduse osakonnast: Lmo@raad.tartu.ee või 736 1264.\nLiiklusmuudatused Ropka tänaval 26. veebruar\nKolmapäeval on Sõpruse puiesteel kitsenenud liiklustingimused 18. veebruar\nTeisipäeval ja kolmapäeval on Turu ja Tähe tänaval paariminutilised liiklusseisakud 17. veebruar\nKaunase puiesteel on reedel liiklustingimused kitsendatud 12. veebruar\nLiikluspiirangud Rõõmu teel 5. veebruar


Golf Variant - Golf - Pole end kunagi nooremana tundnud..\nPole end kunagi nooremana tundnud. Golf Variant.\nGolfi Variant 45nda sünnipäeva erimudel. Säästa kuni 3 700 €.\nGolf Variant tähistab sünnipäeva – rikkalik varustus ja soodsamad hinnad. Golf tähistab sünnipäeva – rikkalikult varustust, väiksemad hinnad ja Volkswagen Leasingu 0% sissemakse. Golf on sõiduk, mis mitme põlvkonna vältel on oma klassis tooni andnud – Golf oli ka 2017. aastal Euroo\nMahutab pagasi ja muudki.\nOlenemata, mida olete plaaninud, on see ette valmistatud kõige jaoks ja sama paindlikult nagu sinagi. Golf universaal pakub teile küllaldaselt ruumi, dünaamilise väliskujunduse, sportliku mootori ja arvukalt juhiabisüsteeme.\nUue Golf universaali disain on sportlik, elegantne ja dünaamiline - seda igast küljest vaadatuna. Iseloomulikust esiosast muljetavaldava tagaosi - see on tõeliselt pilkepüüdev mudel.\nDisain on loodud teid erutama. Eriti veel siis, kui te seda ka välja näitate.\nPilk dünaamilisele ja elegantsele disainikeelele ja rikkalikule hulgale uue Golf universaali kõrgekvaliteetsetest detailidest on piisav veendumaks otsekohe, et tegu on sootuks enama kui tavalise, praktilise igapäevaautoga. Ta on kujundatud mõeldes stiilile ning see peegeldub tema enesekindlas välisilmes.\nRuum kohtub mugavuse, kvaliteedi ja uute tehnoloogiatega. Kõk see ootab teid uues Golfis Variant - ühe ja ainsa sihiga: muuta iga reis nii pingevabaks kui võimalik.\nUus Golf Variant kohandab end teie sõidustiiliga.\nElistate sõita ökonoomselt või sportlikuma stiiliga? Või on teie eelistuseks mugavus? Lisavarustusse kuuluva sõidurežiimide valikuga on teil võimalik seadistada oma auto sõidustiili sobitumaks paremini teie isikliku sõidustiili ja hetkeliste tee- ja liiklusoludega.\nOlenemata, kas teil on vaja sõites pidada telefonikõnet, näha hetkeinfot liiklussituatsiooni kohta, jõuda oma sihtpunkti navigatsioonisüsteemi abiga või lihtsalt kuulata oma muusikat - teie Golf Variant universaal pakub erinevaid võimalusi, kasutades moodsamaid tehnoloogiaid lihtsal ja murevabal viisil.\nPüsige teel ja alati aktuaalsetena.\nTeie Golfi Variant intelligentsed juhiabisüsteemid tagavad suurema sõidumugavuse ja aitavad teil toime tulla ka kõige kriitilisemate olukordadega või neid täielikult vältida. Isegi, kui märkate seda tehnoloogiat ainult harvadel juhtudel, on hea teada, et see on olemas.\nHaagiseveo abisüsteem Trailer Assist\nMuutke haagisega manööverdamine kergeks tuulebriisiks.\nSeda on nüüd väga lihtne teha, seega ei pea te enam ehmuma. Teie Golf universaal võtab juhtimise teilt üle, kui jõuate parkimiskoha otsingutele ja manööverdamisele haakes haagisega. Lisavarustuses olev haagiseveo abisüsteem Trailer Assist võtab teilt üle hulga tööd.\nViivad teid edasi ka siis, kui midagi eriti ei liigu\nTundke end mugavalt oma universaal-Golfis. Selle rikkalik põhivarustus, lihtne käsitsemine ja palju hubaseid lisavarustuse elemente tagavad selle, et iga päeva on võimalik nautida vägagi pingevabalt.\nMahutab murevabalt suuri esemeid.\nGolf universaali pakiruum pole mitte ainult mahukas, vaid ka praktiline. Vajadusel allalastav pagasiruumi põrand, koormakinnitusaasad ja kokkuklapitav tagaiste on kõigest mõned näited seerialvarustusse kuuluvatest praktilistest detailidest.\nNautige luksusliku atmosfääri võrreldamatut tunnet igal sõidul. Teie Golf universaalile on lisavarustusena võimalik valida peeneimat nahksisu ja ArtVelours sisustust koos lisavarustuse elementidega nagu istmesoojendus ja käepärane multifunktsionaalne rooliratas.


Reede, 16. märts - Vaba aeg - Sakala\n13. märts 2018, 1:50\nTantsumajas esineb Janusz Prusinowski Kompania. Ansambel mängib traditsioonilist Poola külaviiuldajate muusikat.\nKlubi Ajaratas peoõhtu on 16. märtsil kell 18.30 Sakala keskuses ansambliga Kondor. Tallinna tänav 5, Viljandi.\nUgala teatris kell 19 «Krdi loll lind» ja «Nagu Soomes, aga veel parem». Vaksali tänav 7, Viljandi.\nPärimusmuusika aidas kell 19 Tantsumaja: Janusz Prusinowski Kompania. Tasuja puiestee 6, Viljandi.\nSuure-Jaani kultuurimajas kell 19 Rakvere teatri etendus «See kõik on tema».\nRokiklubis Tehas kell 22 Kosmikute uue plaadi „Sügis sanatooriumis“ esitluskontsert. Hariduse tänav 12a


Lae alla fuusika_1_uder_1_too_piletid.doc\nKui ainepunkt liigub mööda ringjoonelist trajektoori kas siis tema kiirus oleneb tema kaugusest ringikeskpunktist ?\nMida nimetatakse tsentraalseks põrkeks?\nMilleks jaguneb ainepunktide süs ?\nKuidas kontrollitakse kas süsteem on inertsiaalne ?\nMillal on välisjõudude töö positiivne millal negatiivne ?


Augusti lõpuni toimuvad Tallinnas tasuta treeningud > Sport > Tallinn\nAugusti lõpuni toimu...\nTallinna Spordi- ja Noorsooamet korraldab augusti lõpuni linna erinevatel spordiväljakutel kuni 26-aastastele noortele tasuta korv-, võrk- ja jalgpalli ning tõukeratta treeninguid.\n“Alustasime noortele tasuta suvetreeningute pakkumist juuni keskpaigas ja näeme, et noorte huvi on suur. Eriti populaarsed on tõukeratta treeninguid, mida viivad läbi Keerdtrepp treenerid ning vastavalt nõudlusele oleme treeningute mahtu ka suurendanud. Lisaks tõukeratta treeningutele oleme kavasse juurde lisanud ühe jalgpalli trenni,” ütles Tallinna Spordi- ja Noorsooameti juhataja Aivo Normak.\nNormaki sõnul tasuta treeningutesse kohti jagub ja kõik huvilised on oodatud. “Treeningutele on oodatud kõik noored, olenemata sellest, kas nad on varem spordialaga tegelenud või mitte,” lisas ta.\nTreeningud toimuvad iganädalaselt ning ühe trenni pikkus on 1-2 tundi ning neid viivad läbi kogenud treenerid. Treeningute ajad ja toimumiskohad:\nFC AJAXi jalgpallistaadion (Võidujooksu 8a) teisipäeviti ja neljapäeviti kell 14.00-16.00. Treeneriks on Eesti endine jalgpallur ja jalgpallitreener Boriss Dugan.\nMahtra Põhikooli staadionil (Mahtra 60) toimuvad trennid teisipäeviti ja neljapäeviti kell 16.00-17.30. Treeninguid viivad läbi jalgpalliklubi Lasnamäe AJAX treenerid.\nTõukeratta treeninguid viivad läbi Keerdtrepp tegijad. Tõukeratta treeningud on tasuta, kuid osalemiseks on vajalik isikliku tõukeratta ja kiivri olemasolu. Vihmase ilma korral lükkub treening järgmisesse nädalasse ning toimub topelt-treening.\nPS! Programm võib suve jooksul muutuda ja halva ilma korral võib treening ära jääda. Treeningud ei toimu 20. augustil. Muudatused kuvatakse noorteinfo lehel: https://www.tallinn.ee/est/noorteinfo/Uudis-Tallinn-korraldab-noortele-suvel-tasuta-treeninguid


Volinike koosolek 2021\nLaupäeval, 24. aprillil, viidi läbi Eesti 4H volinike koosolek, mis ka sel aastal toimus virtuaalselt.\nKohal oli 15 piirkondades kinnitatud volinikku, kelle abil võeti vastu 2020. a majandusaasta aruanne ning 2021.a. tegevuskava projekt ja eelarve eelnõu. Lisaks eeltoodule kinnitati ka Eesti 4H uus arengukava aastateks 2021-2026 ning tehti muudatused põhikirjas liikmete arvestuse osas. Meie juhatuses jätkavad lisaks Anu Kersalu'le ja Karmen Pikkmets'ale järgmisel kolmel aastal Helen Siska ja Kadri Toomingas.\nKäesoleva aasta on pühendatud heategude tegemisele, sellega seoses on juba käimas koostöös Yumuuv äppi'ga sammukampaania, millega teeme head oma tervisele ning loodusele. Tulemas on veel mitmed heategevuslikud projektid. Piirkondade aasta eesmärgiks on liikmete arvu kasvatamine ning võimaluste avanedes siiani ootel olnud ürituste läbiviimine koostöös taludega ja piirkondlike laagrite läbiviimine.\nAitäh kõigile osalejatele ning loodame peagi näha juba silmast-silma uutel üritustel!\n4H juubeliaasta läbi kuude\nEesti 4H 30. juubeliaasta kuud on pühendatud erinevatele teemadele.\nOleme juba kajastanud 4H Facebooki ja Instagrami lehel 4H ajalugu ning erinevat väljaantud sümboolikat. Märtsis tutvustame tegutsevat meeskonda ning peale seda liigume oma piirkondadesse ning tutvume nende tegemiste, seal toimetavate klubide, noorte ning juhendajatega.\nSuvekuud pühendame laagritele, erinevatele üritustele, programmidele ja projektidele läbi aastate.\nSügiskuudel tutvume vilistlastega, vaatame tagasi toimunud Kiidupäevadele ning uudistame, mis tehakse üle maailma 4H nime all.\nTalvel võtame aasta kokku, peame jõule ja oleme tänulikud, et koos on toimetatud juba 30 aastat!\nTule ja osale Talveakadeemias!\nHei, hea 4Hkas!\nSellel aastal toimub Talveakadeemia veidi teisiti. Füüsiliselt kokku saamise asemel, püsime kodus ning kohtume interaktiivselt 22. - 26. veebruaril siin samas Facebookis.\nViie päeva jooksul postitame siia üritusse erinevaid ülesandeid ja väljakutseid. Oma osaluse tõestamiseks, postita pilte/videoid vastava ülesande kommentaaridesse. Iga päeva hommikul leiate vastava ülesande ühes selgituse ja täpsemate juhistega selle ürituse uudistevoost.\nEelinfoks anname teile ka kerge ülevaate väljakutsetest:\n1. päev (22.veebruar) - Näita, kuidas veetsid aega õues\n2. päev (23.veebruar) - Lahenda interaktiivseid ülesandeid. Lingid on leitavad sama päeva hommikul ürituse uudistevoos.\n3. päev (24.veebruar) - Tee oma Eesti Vabariigi sünnipäeva toidulauast pilt\n4. päev (25.veebruar) - Soorita 4H viktoriin Google Forms keskkonnas. Link on leitav sama päeva hommikul ürituse uudistevoos.\n5. päev (26.veebruar) - Tähistame 4H ajaloo kuud - otsi pilt endast 4H laagris, kas varasemalt või praegusest veebilaagrist ning jaga seda meiega!\nKõigi osavõtjate vahel loositakse välja erinevaid auhindu.\nKüsimuste korral ootame teie sõnumeid Eesti 4H kontole või meilile See e-posti aadress on spämmirobotite eest kaitstud. Selle nägemiseks peab su veebilehitsejas olema JavaSkript sisse lülitatud.\nOlgem terved ja muhedad, head iseseisvumist!


KOOLI ALGUS VÕIB OLLA RASKE: nii leevendad laste ja enda stressi | Tervis\nKOOLI ALGUS VÕIB OLLA RASKE: nii leevendad laste ja enda stressi\nToimetas Sirje Maasikamäe, 26. august 2020 09:49\nLas lapsele jääb rõõm välja valida uue kooliaasta vihikud, kaustikud, kirjatarbed. See on osa koolirõõmust.Foto: Vida Press\nSuvi hakkab tasapisi lõpule jõudma ja lastel algab peagi uus kooliaasta. Mida teha, et üleminek vaheajalt õppetööle ei tekitaks ülemäärast stressi?\nSA Tallinna Koolitervishoid kooliõde Egle Türk annab vanematele mõned nõuanded, kuidas kohaneda uue kooliaastaga. Üht-teist õpetlikku leiavad siit ka emad-isad, kelle võsukesed lähevad kooli päris esimest korda.\nEnne kooli algust võiks hakata last harjutama varem magama minema ja hommikuti jälle varem ärkama. Seda on hea teha järk-järgult. Näiteks tuua iga päev ärkamise kellaaeg 15 minutit varasemaks, kuni jõuate tavapärase kooliaegse unerežiimini. Harjuge taas äratuskellaga. Kui eelmisel õppeaastal oli päevakavas vajakajäämisi, siis on hea alustada uuel õppeaastal tervisesõbralikuma elustiiliga.\nKoolilaps peaks öösel magama 9–10 tundi, teismelised 8–9 tundi. Sama oluline on ka toitumisrežiim. Päevas peaks sööma kolm põhitoidukorda ja 1–2 vahepala.\nMõelge läbi ja koostage nimekiri vajalikest koolitarvetest. Varuge need aegsasti, siis on valikuvõimalus suurem ja soodsam. Kaasake kindlasti koolilaps valikuprotsessi, riiete-jalanõude ja koolikoti osas on see oluline juba selleks, et saaks parajad ja mugavad asjad. Kuid las lapsele jääb rõõm välja valida uue kooliaasta vihikud, kaustikud, kirjatarbed. See on osa koolirõõmust.\nHommikul unise peaga võib mõndagi ununeda. Kui laps on veel algklassiealine, pange juba õhtul koos valmis järgmise koolipäeva riided, pakkige koolikott, trenniasjad jm. Ka ettevalmistused hommikusöögiks võib juba õhtul ära teha. Suuremale lapsele tasub samuti soovitada, et ta ei jätaks kooliasjade kokkupanekut viimasele minutile.\nRääkige läbi, millal ja kus hakkab laps tegema tulevasi koolitöid, kas ja kui kaua võib laps kasutada nutiseadmeid, kas ja kui kaua võivad sõbrad külas viibida, millised huviringid ja trennid on võimalikud, millised ülesanded on lapsel vastavalt vanusele jõukohased, näiteks lemmiklooma eest hoolitsemine, oma toa korda tegemine jms. Siis olete kindel, et kõik on asjadest ühtemoodi aru saanud.\nMotivatsiooni on lihtsam hoida, kui lapsel on eesmärk. Eesmärgid võivad olla seotud nii õppetöö kui ka sotsiaalse eluga, peaasi et need on realistlikud ja saavutatavad, muidu kogeb laps liigset pettumust.\nTunnustage last pingutuse eest. Tulemuse saavutamiseks proovige kasutada positiivsust, näiteks öeldes “sa võid minna õue, kui koolitöö on tehtud”, selle asemel et öelda “sa ei lähe enne välja, kui õppetöö on tehtud.”\nEt anda head eeskuju ja olla hea lapsevanem, vajad ka aega endale ja nn akude laadimist. Lapsevanemaks olemine tähendab pidevat õppimist. Ära nõua endalt liiga palju. Kui jääd hätta, otsi abi.\nKasulikku infot, koolitusi, nõustamist ja e-nõustamist võib leida näiteks portaalidest Tarkvanem, Rajaleidja jne. Tee koostööd kooliga ja tugipersonaliga. Salvesta oma telefoni kooliõe telefoninumber, et teaksid kõnele vastata, kui sulle helistatakse lapse haigestumise tõttu. Loomulikult saa tuttavaks ka oma lapse kooli kooliõega, kes on lapsevanematele koostööpartner ja nõuandja.


Muraste hiiemets ja -mägi - VisitHarku.com\nMuraste hiiemets ja -mägi\nMuraste hiiemets ja -mägi Claimed\nMuraste elanikud on ikka teadnud, kus on hiiemets – kõrgendik Tuulmetsa tee ääres paeklindi serval laialehise metsa ja suurte pärnade, vahtrate, tammede, mändidega. Seal on ka suurimad ja jämedaimad sarapuud, milliseid mujal vaevalt leidub.\nÜlane Muraste hiiemetsas, aprill 2020\nHiiest on säilinud klindiserval asuv hiiemägi ja sellega külgnev ligi 40 ha suurune metsane ala. Puude keskmine vanus on 75 a, kuid leidub ka 120 a vanuseid mände. Hiiemäe pärnad ja tammed on kindlasti mitmesaja aastased. Hiies kasvavad orhideed suur käopõll, kahelehine käokeel, vööthuul-sõrmkäpp, hall käpp, rohekas käokeel, öövilge ja mitmed teised kaitsealused liigid.\nHiie endaga on aga seotud üsna haruldased pärimused, mis kõnelevad, et lisaks paiga pühaks pidamisele, palvetamisele, andide viimisele ja hiies pühade pidamisele on seal olnud hiiekivide peal jumalate kujud ehk sambad.\nArhiivimaterjalid räägivad, et samba lagunedes lasi mõisnik uue samasuguse asemele teha. Kahe paekivist samba asukohad Hiiemäel on tänaseni näha – vaid kunagised sambad võivad selgitada, miks on keset hiiemäge sarapuude vahel kõrvuti kaks üsna suurt paekivikuhilat.\nJaluta mööda teed\nAstu teelt kõrvale -hiide\nJaluta hiiemetsas ringi\nJaluta hiies ringi\nHiies on usse!\nJaluta hiies edasi\nNuusuta kevadisi lilli\nMuraste hiiemetsa ja -mäe virtuaaltuuri on loonud aprillis 2020 Google Street View fotograaf Rene Mitt.\nLoe lisaks Muraste hiiemetsast.\nMuraste hiiemetsa rada, aprill 2020


Jube raske on ENDA toitumisharjumusi muuta, aga teemaalgataja peres tuleb seda küll teha. Minu meelest oleks ka normaalkaaluliste lastega peres mõeldamatu, et laps sooja sööki ei söö, aga muud vitsutab valimatult. Okei, kõigil on MÕNI toit, mis üldse ei maitse, sellisel puhul võiks lubada alternatiivina nt suure sooja einevõileiva söömist, aga see oleks siis erand, tõesti, et emal tuli maksakastme isu ja tegigi seda, ehkki teab, et lapsed seda suu sissegi ei võta. Muu toiduga ei sunniks sööma, aga muud ka võtta ei lubaks. Ja toiduajad peaksid olema kindlad, st mitte kellaajaliselt päevast-päeva samal ajal täpselt, aga et söögikordade vahel oleks VÄHEMALT 3, parem kui 4 tundi pausi, kus ei näksita mitte midagi. See pole ainult kehakaalule oluline, vaid ka hammaste tervisele.\nSee on küll sinu enda peas olev probleem. Mul samas vanuses lapsed üks on poiss. Pikkused samad, aga kaalu numbrid mitukümmend kilo väiksemad. Süüvad muidugi eriti poiss ikka palju juba, aga mitte sedasi nagu sinu omad. EI. Päts saia päevad! Latt vorsti! Halloo. Mis vorst see on ja mida ta ka sisaldab, seda ikka oled vaadanud? Tee korralik toit ja usu nad söövad. Küht on tühi.\nKas nad sul mingit sporti ikka teevad või ainult lösutavad diivanil, hängivad nutiseadetes ja popsivad saia vorstiga.\nTere, aitäh heade mõtete eest.\nMa usun, et viilutamata asjade ostmine airab, sest käntsakas juustu on veel kapis. Vorstidega on nii, et need on ämma-äia poolt ja ise tehtud (äi on jahimees). Saia asemel ostsin vormileiba.\nPean veel mõtlema ja ilmselt söömisele rohkem tähelepanu pöörama. Kuna mul.kaaluga probleeme pole, siis ma olen ise alati seda meelt, et süüa võib kõike, aga tuleb energia ära kulutada.\nJa selline hull söömine on nö suve teema. Enne kosusid vaikselt. Nad on suvega u 7kg juurde võtnud. Alustasid uue hobiga, mis on liikuv ja füüsiline, ilmselt see ka väsitab ja söövad rohkem.\nSooja toiduga on nii, et ma pean end heaks kokaks ja menüü on siiani kõigile kõlvanud. Kui lapsed on ramenit vms tellinud, siis on ka seda saanud, aga nüüd on mingi kiiks sooja toiduga. Olen edaspidi rangem ja jälgin, kui palju külmkapi kallal käiakse.\nMeil pole vist 10 aastat juba kodus saia ostetud. Jah, mõnikord tahame vaheldust ja ostame siis saia, aga et järjepidevalt oleks kodus leivakapis saia, no ei. Ja meil ei ole kaaluprobleeme kellelgi (peale minu praegu, 45+ hakkas kaal ikka vaikselt tõusma). Ka pole meil vähemalt 15 aastat ostetud kohukesi (ka erandina kord aastas vb keegi ostab igaühele ühe). Kohukeses on praktiliselt terve söögikorra jagu kaloreid, no milleks ometi?\nKa puuviljades ja putrudes on palju kaloreid, pigem ikka juurvilju koju osta. Juurviljadest võib teha aeglase mahlapressiga mahla, sellest saab tohutult vitamiine ja vähe kaloreid. Puuviljad on peaaegu puhas suhkur, magustoidu asemel võib 1 päevas ju süüa, aga rohkem küll pole vaja.\nKui lapsed midagi armastavad, siis valmista algul rohkem seda toitu (no nt kapsahautis ja kartulipuder hakklihakastmega on meil lemmikud), hiljem hakka siis muid sooje toite vaikselt lisama.\nKohukeses on praktiliselt terve söögikorra jagu kaloreid\nMillised sinu söögikorrad küll on, kui see 146 kcal söögikorra jagu on?\nÄra anda ikka….Oma elu peale! Kiiresti!\nVastikud lapsed sellised, söövad…\nLisaks selgub, et tüdrukud juba ideaalkaalust täitsa väljas, ülekaalulised sellised, kus seda perekonna häbi…\nSeega, jah, ära anda sellised….kohe homme!\nMinul naine ka sööb nagu tolmuimeja kõik mis laiali jääb. Teismelised ka samamoodi, siis tekib eriti tüdrukutes süütunne et nüüd olen rullis ja ei meeldi kellelegi. Osta lihtsalt kerge toidu asemel nö tooraineid ja tervisliku asja? Süüakse pigem igavusest, kui hoida teismelisi tegevuses (mitte ainut toimetamised ja muu vaid ka lõbusad asjad), siis ei ole aega süüa ja kui kapid on täis kuivaineid ja juurikaid toorest liha jne, ehk siis võetakse võibolla porgand ja ega rohkem ei taheta vaeva näha. Minul ka naine vaatab nüüd kurva pilguga kappi ja hakkab midagi muud tegema.\nVõibolla ei soovi teismelised äkki koos perega süüa, kui nende meelest näägutatakse koguaeg? mitme otsaga asi võib olla.\nJa kes toitu koju ostab?\nMiks see kohuke nii halb on?????? kohupiim ja natuke shokolaadi? Kui magusaisu on siis kalorite poolest on võrdne- kas võtta 2-3 mingeid Kalevi komme või siis üks kohuke. Kohuke on ju tervislikum nii kommidest/ jäätisest ja rääkimata erinevatest värvilistetst maiustustest??\nTeine asi vorst, viinerid jne… kas keegi tänapäeval tõesti sisaldust ei loe ja ostab mingeid “müstilisi” jahu/rupski vorste ja viinereid…millest kõik jahuvad? Miks siis ei võiks osta normaalselt liha sisaldavaid vorste ja viinereid- tänapäeval on nende valik poodides juba üsna lai!! Lastele keeleta vahel viinerit süüa on puhas nõmetsemine- osta siis lihaviiner ja las laps naudib lapsepõlve nagu teised lapsedki!!\nSaia puhul olen nõus, miks seda üldse igapäevaselt osta? tervislikum variant sepiku näol on ju olemas? Kui lapsele ei maitse- siis vanemad on algusest peale saia pakkunud- kui teismeeani on sai olnud koguaeg menüüs- siis loomulikult on raske ümber harjuda.\nKasutaja on kirjutanud teemasse 2 korda. Täpsemalt 06.09 11:28; 06.09 17:45;\nVaata nende kohukeste koostist ja rasvasisaldust ja tule siis rääkima, kuidas kohuke on puhas kohupiim ja viiner on puhas liha! Kaks kohukest on 40gr rasva, kas su kohupiim on nii rasvane, 20%line kohupiim? Ja sepik on rohkem enese petmine, sai on sai, pruun sai on ainult naaaatukene parem kui valge sai.\nEelmisel nädalavahetusel käisin päeval lõunal külas 4 teismelisega peres (2 poissi umbes 14 ja 16 ja kaks tüdrukut umbes 14 ja 17). Normaalkaalus, üks poiss pigem liiga kõhn. Kõik käivad trennis, lisaks kaasatakse neid väga kodutöödes, ka aiatöödes. Lisaks on neil veel 2 koolieelikust last, aga nemad ei olnud kodus. Soolaleivapeol käisime, uutel naabritel. Köögis haaras mu tähelepanu, et neil on kaks pliiti, üks nö tööstuslik. Kokku 10 auku (6+4) ja kaks praeahju. Lisaks puupliit.\nKogu pilt sai selgeks, kui me hakkasime ära minema ja pereema vaatas kella ja ütles, et läheb vaatab metsast seeni ja siis peabki varsti kanad ahju panema. 3 tunni pärast vaja õhtusöök lauale panna. Loodab, et neil on ikka veel 5 kana külmikus. Ma vist tegin imestunud nägu, sest ta selgitas. Igale lapsele üks terve kana ja üks vanematele kahe peale, millest jääb veel umbes pool järelegi.\nJa me olime just tund-poolteist tagasi lõpetanud lõuna, kus oli külmsupp ja kartulipuder salati ja kiievi kotlettidega (lastele läks 2-3 näkku). Ja jäätis marjadega. Ja keefir. Musta leiba ka.\nPäeva norm olevat hommikuti keeta 5 kilo kartuleid või poolteist kilo riisi ja teha mitu suurt kaussi salateid (meile anti kapsa-porgandi-kurgi-õliga salatit), kui lapsed koolis ei käi. Kooki pidavat tegema mõned korrad nädalas 5 plaaditäit, sest siis jääb 2 plaati ka järgmiseks söögikorraks ja 3 süüakse kohe ära.\nTeismelised söövadki palju, las söövad. Teeni juurde, kui võimalik.\nMul on endal ka palju lapsi, aga päris nii näljased minu omad ei olnud. Pool kana näkku läks muidugi ka kaks korda päevas. Või 3-4 seakarbonaaditükki. Salateid sai hakitud mõõtmatus koguses. Lihtsalt kanna ette.\nKasutaja on kirjutanud teemasse 3 korda. Täpsemalt 15.08 08:55; 06.09 11:59; 25.09 14:05;\nKodus on näiteks Matsimoka tailihaviinerid :sealiha,sool, valge pipar, paprika, muskaatpähkel,koriander, lambasool, säilitusaine naatrriumnitrit. See viimane nendest on jah kaheldav- kuid seda sisaldavad enamus singid ja “poe” lihad samuti..Arvan, et mõned korrad kuus lastele pakkuda on täiesti ok!\nSepikuid on nii palju erinevaid…kamasepik, seemnesepik jne! Loomulikut on korralik leib toitvam,..aga kui valida igapäevaselt, kas sai või sepik- siis igaljuhul sepik! Saia võib ka ikka süüa, aga mitte nii- et igapäevaselt lapsed ainult saia saavadki.\nMinu point on see, et miks mitte osta lastele nendele maitsevat toitu- kui poes on olemas samadest toitudest ka normaalseid variante. Ei pea ostma mingit jahuviinerit/ valget saia ja magustoiduks vahel mõni kohuke on täiesti ok (pole see nii halb midagi, eriti võrreldes kommide/küpsistega jne).\nKõige tähtsam, et isu täis saaks peitub toitainetes. Paljudel ini estel tänapäeval ei ole kahjuks õiget informatsiooni toitumisest. See ei ole midagi keerulist, lihtsalt on vaja natuke loogikat ja õigeid teadmisi. Inimene peaks sööma põhiliselt loomseid toite, loomne rasv ja liha, eriti organid nagu maks ja süda on väva toitainete rikkad. Kõik teraviljad just takistavad toitainete i imendumist, nt nagu sai. Mina teen nt igal hommikul endale smuuti, kuhu panen 15% koorekreemi, 3% maitsestamata jogurtit, paar banaani ja 2 toorest muna. Igasugune loomse toidu kuumtöötlemine tapab toitained, see on mul juba järgi kõik proovitud. Muide olen 30 aastane naine ja kaalun 65 kg, terve nagu purikas, kui puuvilju vähem sööksin langeks kaal ilmselt 60 kg, vahel ikka harva söön ka saia ja pähkleid, sest olen neist kergelt ikka sõltuvuses, kuna ei ole alati kvaliteetset ja korraliku loomseid asju osta, midq võib toorelt süüa, nt tarttarri tegemiseks, see on kulukas aga tasub proovimist.\nKasutaja on kirjutanud teemasse 2 korda. Täpsemalt 24.09 15:32; 24.09 19:20;\nüks asi on peres laste õgimise piiramist motiveerida. teine asi on see, kui need samad lapsed satuvad külla ja söövad võõrustaja külmkapi tühjaks. mul on tutvuskonnas paar veganit ja jumal-teab-mis-toitumis-usku perekonda, kelle lapsed külla tulles kõik lihad-vorstid-viinerid mu külmkapist mu enda lastega koos üles leiavad ja sisse vitsutavad. võin ka väita täie kindlusega, et selliste perede lapsed lahkuvad lauast viimasena, kuni taldrik on täielikult tühi. minu enda lapsed jätavad toitu järele, raiskavad tegelikult, krimpsutavad nina. ja siis kuulen, kuidas nii mõnigi ema uhkustab, kuidas tema ja ta pere nende maailmavaatest lähtuvalt toituvad. saame mehega alati kõhutäie naerda.\nohjeldamatu söömine kuulub tegelikult õgimise valdkonda. neil lastel on muud häired, õgimine on kaasuv nähtus. soovitaks pigem psühholoogi ja pereteraapiat.\nKohukesi süüa ei või, puuvilju süüa ei või. Kuidas sa asendad süsivesikuid ja suhkurt siis?\nKasutaja on kirjutanud teemasse 3 korda. Täpsemalt 24.09 17:33; 24.09 19:18; 24.09 20:08;\nKuidas sa asendad süsivesikuid ja suhkurt siis?\nKas sa kujutad ette, et kartulipudrus ja tatras näiteks on süsivesikuid maa ja ilm? Pika ahelaga toitvaid liitsüsivesikuid. Suhkur on nüüd küll viimane asi, mida kuidagi asendada oleks vaja, palun ära aja nii padurumalat juttu.\nMis asja sa ajad? Suhkur on oluline meile. Minu jaoks on arusaamatu, miks hoidutakse puuviljadest ja no pudrust(va.muidugi kartulipuder).\nsüsivesikud ja suhkrud saab asendada mõningate puuviljadega ja magusat ei ole tegelt palju vaja,, peab lihtsalt tarbima rohkem loomset rasva\nSüsivesikuid vajab inimene rohkem, kui loomset rasva. Sa saad oma energia süsivesikutest.\nJa loomulikult ka valgud.\nRiisigaletid, jogurtid, kohukesed, sai, leib, helbed, vorst – aga MIKS sa sellist jura üldse koju ostad???\nOsta külmkappi kodujuustu, aedvilju, muna, liha ja vaata siis, mida nad sul nahka panevad.\nMeil pole vist 10 aastat juba kodus saia ostetud. Jah, mõnikord tahame vaheldust ja ostame siis saia,\nKumidas siis on? 10 aastat pole üldse ostnud, välja arvatud mõnikord? Ahsoo.


Hotel Patria Rome Itaalia - Hotellide suurimad allahindlused\nVia Torino 36, Termini Central Station, Rome, Itaalia, 00184 - Vaata kaardil\nRohkem majutuskohast Hotel Patria\nPakkudes kvaliteetset majutust Rome restoranid, kultuur, vaatamisväärsused piirkonnas, on Hotel Patria populaarne valik nii äri- kui ka puhkusereisiks. Siit võivad külalised nautida lihtsat ligipääsu kõigele, mida pulbitseval linnal pakkuda on. Hotelli külalised võivad nautida linna tipp-vaatamisväärsuste ringreisi: Piazza della Repubblica, Chiesa di San Paolo entro le Mura, Basilica di Santa Maria degli Angeli.\nHotel Patria pakub paljusid võimalusi, et rikastada Sinu viibimist Rome's. Hotelli parimate omaduste hulka kuuluvad: 24-tunnine vastuvõtt, pakihoid, parkla, transfeer lennujaamast hotelli ja tagasi, pesuteenus.\nKogege siin majutudes kõrgekvaliteedilise toa võimalusi. Mõned toad sisaldavad konditsioneer, küte, laud, minibaar, telefon, mis aitavad külalistel end peale pikka päeva laadida. Pealegi, hotelli vaba aja veetmise info tagab, et Sul siinviibimise ajal ettevõtmistest puudu ei tuleks. Avasta kütkestav segu Hotel Patria professionaalsest teenindusest ja mitmekesistest teenustest.\nRooma Foorum - 1,39 km\nPüha Peetruse väljak - 3,07 km\nVatikani muuseumid - 3,29 km\nSixtuse kabel - 3,3 km\nPüha Peetruse basiilika - 3,39 km\nLibreria Feltrinelli International - 130 m\nChiesa di Santa Susanna alle Terme di Diocleziano - 150 m\nVia XX Settembre - 150 m\nBasilica S.Maria degli Angeli e dei Martiri - 160 m\nPiazza San Bernardo - 160 m\nAgoda arvustused (3)Booking.com arvustused (538)\nSamer alates Austraalia


Sündmuste info 30.-31. detsember\n30. detsembril kell 19.57 teatati, et Vahi alevikus Astelpaju tänaval põleb elumaja. Päästjate saabumisel põles maja terrass, kust tuli oli levinud pööningule. Elanikud olid hoonest välja tulnud. Tulekolletele ligipääsuks ja kustutamiseks avati kuus ruutmeetrit katust ja sama palju otsaseina. Kustutustööd lõppesid kell 22.02. Päästetöö juhi esialgsetel andmetel sai tulekahju alguse ilutulestiku laskmisest, mille tagajärjel oli rakett terrassile lennanud ja selle süüdanud.\n30. detsembril kella 16.07 ajal süttis Otepää vallas Kastolatsi külas sõidu ajal maastur Land Rover. Päästjate saabudes oli sõiduk leekides. Põleng kustutati, sõidutee vabastati liikluseks. Inimesed õnnetuses viga ei saanud.\nKell 20.50 teatati, et Tõrva vallas Linna külas on kortermajas kuulda suitsuanduri häiret. Päästjad sisenesid kangi abil suitsu täis korterisse, sest kolkimise peale ei avatud. Köögis kõrbes pliidil potis toit. Leiti ka uinunud ja suitsu sisse hinganud mees, kes korterist välja toodi ja turgutamiseks kiirabitöötajate hoole alla anti.\n30. detsembril kell 11.54 teatati, et Mulgi vallas Pöögle külas Pöögle paisjärvel on inimene ennast ebakindlal jääl ohtu seadnud. Päästjad leidsid eest kalamehe, kes hoolimata jääle mineku keelust järvel jalutas. Päästjad andsid korralduse jäält lahkuda, mille peale mees teisele kaldale põgenes.\n30. detsembril kell 21.09 teatasid naabrid häirekeskusele ohtlikust küttekoldest Pärnus Haraka tänaval. Teataja sõnul on lähedalasuvale naabermajale paigaldatud torukorstnad roostes ja auklikud ning diiselkatla kütmisel pillub sealt sädemeid. Päästjad tulekahju ei tuvastanud, kuid kontrollisid hoone üle ning keelasid ohutuse tagamiseks katla edasise kütmise.\n30. detsembril kell 12.26 teavitas naaber häirekeskust, et Kohila alevis on Posti tänava kortermaja ühes korteris läinud häiresse suitsuandur. Päästjad vaatasid läbi rõduakna korterisse ning tuvastasid pliidile kõrbema jäänud toidu. Korteriomanikuga õnnestus kiirelt kontakti saada ning kõrbev toit eemaldati pliidilt. Suitsuanduri olemasolu aitas seekord kiiresti õnnetusele jaole saada ning ära hoida suuremate tagajärgedega tulekahju.\n31. detsembril kell 7.04 teatati häirekeskusele majapõlengust Kohila vallas Angerja külas. Päästjate saabudes oli vana talumaja lausleekides. Majaomanik oli hoonest välja pääsenud, kuid saanud kergemaid põletushaavu. Hetkel kustutustööd kestavad ning tulekahju tekkepõhjust veel teada ei ole.